cyanic-selkie/wikianc huggingface dataset:
Koskutjoki
Joenvarren kivikautiset asuinpaikat
Koskutjoen molemmin puolin on useita kivikautisia asuinpaikkoja. Seppälän asuinpaikka sijaitsee jokeen viettävällä rinteellä noin 400 metrin päässä itään paikasta, jossa Koskutjoki ja Ilvesjoki yhtyvät. Kohtasen asuinpaikka sijaitsee joen itärannalla, Kohtasen talon eteläpuolisella pellolla, piha-alueella sekä puutarhassa. Kohtasen asuinpaikalla on suoritettu kaivauksia vuonna 1947. Hautakangas 1:n ja Hautakangas 2:n asuinpaikat sijaitsevat niin ikään Koskutjoen itäpuolella, muutaman sadan metrin päässä joesta. Rinta-Erkkilän asuinpaikka sijaitsee Koskutjoen länsipuolella, vanhan törmän päällä. Kohtakankaan asuinpaikka sijaitsee puolestaan noin 240 metrin päässä joesta, sen itäpuolella metsä- ja peltotasanteella tien varrella. Asuinpaikan lähellä on kaksi hiekanottoon tarkoitettua aluetta. Hiekanoton vuoksi Kohtakankaan asuinpaikalla suoritettiin vuonna 2007 koekaivaus, jossa löydettiin palanutta luuta ja kvartsia. Asuinpaikan lähistöltä on löydetty aikaisemmin myös muun muassa reikäkiviä. Hakakangas 1:n asuinpaikka sijaitsee noin 400 metrin päässä joesta, sen itäpuolella. Hakakangas 2:n asuinpaikka sijaitsee lähempänä jokea, niin ikään sen itäpuolella Hakakankaan talon lounaispuolella metsätien varressa. Männikkö 1:n asuinpaikka sijaitsee rinnepellolla joen itäpuolella. Männikkö 2:n asuinpaikka sijaitsee myös joen itäpuolella, metsätien varressa, Männikön talosta pohjoiseen sijaitsevalla jokeen viettävällä törmällä. Laulajan asuinpaikka sijaitsee rinnepellolla joen länsirannalla. Viitaniemen asuinpaikka sijaitsee puolestaan noin 60 metrin päässä joesta, sen itärannalla metsätien varressa. Yhdessä Laulajan asuinpaikan kanssa Viitaniemi muodostaa yhtenäisen 400 × 70 m suuruisen asuinpaikka-alueen. Mäntylän asuinpaikka sijaitsee Koskutjoen länsipuolisella jokeen viettävällä peltorinteellä. Alasen asuinpaikka puolestaan sijaitsee pellolla Koskutjoen länsipuolella, joen yli vievän tien eteläpuolella. Alanen s:n asuinpaikka sijaitsee Alasen asuinpaikan eteläpuolella, joen länsipuolella. Mäkiviidan asuinpaikka sijaitsee samannimisen talon länsipuolella sijaitsevalla rinnepellolla, joen itäpuolella. Ojalan asuinpaikka sijaitsee kankaalla ja pellolla, Ojalan talosta länteen ja itään päin, joen itäpuolella, jokeen laskevan puron kummallakin puolella.
Itä-Sepik
thumb|250px|right|[[Saagopalmukasvustoa Itä-Sepikissä]] Itä-Sepik on Uuden-Guinean pohjoisrannikolla sijaitseva maakunta, joka kuuluu Papua-Uuden-Guinean valtioon. Maakunnan halkaisee merkittävä joki Sepik, jonka suulta länteen on maakunnan pääkaupunki Wewak. Maakunnan pinta-ala on 43 426 km2 ja väkiluku vuoden 2011 väestönlaskennan mukaan noin 450 000.
Subido
Subidoa tuotti helsinkiläinen Intervisio Oy.
Rudolf Charousek
Elämä
Charousekin kansainvälinen läpimurto šakissa tapahtui Nürnbergin turnauksessa 1896. Hän pääsi mukaan kisaan varapelaajana, kun englantilainen mestari Amos Burn joutui peruuttamaan osallistumisensa. Charousek sijoittui 12. sijalle, mutta kukisti keskinäisessä pelissä maailmanmestari Emanuel Laskerin. Myöhemmin samana vuonna hän jakoi voiton Budapestissä Mihail Tšigorinin kanssa. Vuonna 1897 Charousek voitti syys- ja lokakuun vaihteessa pelatun turnauksen Berliinissä. Hänen taakseen jäivät mm. David Janowski, Carl Schlechter ja Tšigorin. Jo näinä vuosina Charousekin pelaamista haittasi tuberkuloosi, joka aikanaan päätti hänen elämänsä.
Charousek voitti 1890-luvulla monia mestareita. Osa näistä oli aikansa huippuja (kuten Pillsbury ja Lasker) Tosin eräät 1900-luvulla suurmestareiksi kohoavat pelaajat (esimerkiksi Geza Maroczy) olivat vasta uransa alussa. Useat Charousekin huippupelit alkavat erilaisilla gambiiteilla. Charousek olikin tunnettu hyökkäävästä pelityylistään. Toisaalta hän oli herkkähermoinen pelaaja, mikä ei ole eduksi kärsivällisyyttä vaativissa otteluissa. Charousek hävisikin Budapestissä pelatuissa otteluissa 1896 Tšigorinille ja Maroczylle.
Metsähallitus
Julkisia hallintotehtäviä
Luontopalveluja johtaa luontopalvelujohtaja Henrik Jansson.
Saariselkä
Saariselän erämaa-alue on suosittu vaelluskohde helppokulkuisuutensa, koskemattomuutensa sekä verrattain tiheän autiomajojen ja varaustupien verkoston ansiosta. Saariselälle suuntautuvia vaelluksia aloitetaan usein esimerkiksi Raja-Joosepista, Kiilopäältä ja Kemihaarasta.
Nurkkajussi
Leikistä poistaminen
Jos nurkkajussi näkee toisen leikkijän, hän huutaa tämän nimen ja nähdystä leikkijästä tulee uusi nurkkajussi.
Lemun kirkko
Historia
Kirkon nykyinen, puinen kellotapuli sijaitsee kirkon koillispuolella. Vanha 1570-luvulla rakennettu kellotapuli oli 1700-luvulle tultaessa päässyt huonokuntoiseksi, jolloin nykyisen tapulin rakentamista alettiin suunnitella. Emäseurakuntalaisten ja Askaisten kappeliseurakuntalaisten välisten kiistojen vuoksi tapulin rakennuskustannusten jakamisesta ei päästy sopuun ennen 1700-luvun loppupuolta. Kiistojen vuoksi uutta tapulia varten hankittiin myös kahdet piirustukset. Ensin paikalle suunniteltiin kivistä tapulia C. F. Schröredin vuonna 1785 valmistuneiden piirustusten pohjalta, mutta tapuli päätettiin lopulta rakentaa nykyiseen muotoonsa Tukholman intendenttikonttorin vuonna 1798 laatimien piirustusten mukaan.
Via Ostiensis
Reitti
Ostiassa Via Ostiensis jatkui kaupungin pääkatuna. Koko tien pituus Ostiaan oli 14 mailia eli noin 21 kilometriä. Itinerarium Antonini Augusti kuitenkin ilmoittaa etäisyydeksi 16 mailia eli noin 24 kilometriä.
Greenwich
Greenwich kuului Kentiin vuoteen 1889 saakka, jolloin se liitettiin vasta perustettuun Lontoon kreivikuntaan. Vuodesta 1965 lähtien se on ollut osa Suur-Lontoota.
Hannover-suvun aikana
Yrjö II lahjoitti sairaalalle lähes 40 maalausta. Täten syntyi galleria, joka tunnetaan nimellä Painted Hall ja on sekin osa merimuseota. Vilhelm IV ja hänen puolisonsa Adelaide kävivät myös galleriassa säännöllisesti ja tekivät sille lahjoituksia.
Viktorian ajasta nykypäivään
Yrjö V ja hänen puolisonsa Mary tukivat molemmat hanketta kansallisen merimuseon perustamiseksi, ja Mary luovutti sinne useita esineitä.
Yrjö VI, ollessaan vielä Yorkin herttua, muurasi uuden kuninkaallisen sairaala­koulun peruskiven, kun se muutti Holbrookiin, Suffolkiin. Vuonna 1937 hänen ensimmäinen virallinen toimen­piteensä kuninkaana, kolme viikkoa ennen kruunausta, oli kansallisen merimuseon avaaminen koulun entisessä rakennuksessa Greenwichissä. Hänen seurassaan olivat tuolloin kuningatar Mary, kuningatar (myöhempi kuningataräiti) Elisabet) sekä prinsessa Elizabeth, nykyinen kuningatar Elisabet II.
Peukaloisen retket
Juoni
Nils Holgersson on 14-vuotias poika köyhästä maalaisperheestä. Hän on laiska ja epäkunnioittava lähimmäisiään kohtaan. Vapaa-aikanaan hän nauttii kotitilan eläinten härnäämisestä. Eräänä päivänä kun Nilsin vanhemmat ovat lähteneet kirkkoon ja jättäneet pojan yksinään kotiin lukemaan Raamattua, Nils näkee sattumalta pienen kotihaltijan kävelemässä huoneen lattialla. Nils onnistuu pyydystämään haltijan haaviin, jolloin tämä sanoo, että jos Nils päästää hänet vapaaksi, haltija antaisi tälle ison kultakolikon. Nils hylkää ehdotuksen, jolloin haltija suuttuu ja muuttaa hänet peukalon mittaiseksi.
Greenwich
Greenwich Park
Puistossa maasto nousee mentäessä kohti Blackheathia, ja kukkulan huipulla on James Wolfen patsas. Lähellä huippua on myös Greenwichin kuninkaallisen observatorion rakennusryhmä, jonka kautta nollameridiaani aikoinaan määriteltiin kulkemaan.
Kuninkaallinen observatorio
Royal Greenwich observatory lähti Greenwichistä Herstmonceuxiin 1957, siirtyi Cambridgeen 1990 ja lakkautettiin 1998.
Niilo Lappalainen
Helsingin Tähtitorninmäellä ltR 1:n ilmatorjuntajoukoissa palvellut 16-vuotias Lappalainen lähti syksyllä 1944 yhdessä viiden muun nuorukaisen kanssa Pohjois-Suomen ja Norjan kautta Saksaan liittyäkseen SS-joukkoihin. Näistä vaiheistaan Lappalainen kertoi kirjassaan Vaarallisilla teillä (1998).
Ennakointi
Ennakointi tarkoittaa tulevaisuuden luotausta (tulevaisuuden ”näkemistä”) ja tulevaisuuden suunnittelua (tulevaisuuden ”tekemistä”). Tulevaisuuden tekemisessä innovaatioilla on keskeinen rooli. Myös monet valinnat kuten lämmitetäänkö uusi omakotitalo maalämmöllä, öljyllä tai sähköllä ovat tulevaisuuden tekemistä.
Ennakointimallit
1) Tulevaisuuden tietäminen, trendit ja (muut) korkean toteutumistodennäköisyyden tulevaisuuskuvat; tulevaisuuden arvailu (heikot signaalit, valistuneet arvaukset) ovat lähellä tulevaisuuden tietämistä. Samoin kyselyt, työpajat, aivoriiheet, tulevaisuusverstaat ja worshopit tuottavat lyhyen aikajänteen trendiomaista tietoa eli historiaperustaisia tai muutoin näennäisiä tulevaisuuskuvia. Ennustamista on vaikeaa eikä ennustaminen ole muutoinkaan erityiosen mielenkiintoista ennakoinnin kannalta, missä painopiste on muutoksen ymmärtämisessä ja tulevaisuuden tekemisessä.
Ennakoinnin aikakäsitykset
Länsimaisessa ajattelussa ja kulttuurissa kronologinen aikakäsitys on vallitseva, mikä rajoittuneisuus on yksi ennakoinnin kompastuskivistä. Soveltamalla suhteellista aikakäsitystä vältetään ehkä vaikein ennakoinnin ongelma: Milloin jokin tapahtuu? Ajankohtia voidaan arvailla enteiden (heikkojen signaalien) tai päätelmien ja arvausten perusteella.
Juha Varto
Sitä ennen hän toimi filosofian opettajana Tampereen yliopistossa vuosina 1973–1993 sekä tutkimustyön opettajana ja tutkimusjohtajana ammattikorkeakouluissa vuosina 1992–1999.
Varto on tehnyt yhdessä Liisa Veenkiven kanssa satakunta radio-ohjelmaa sekä filosofisia televisio-ohjelmia. Hän on kirjoittanut filosofian oppikirjoja ja tieteellisiä teoksia erityisesti fenomenologiasta ja ihmistieteiden metodologiasta. Juha Varton vaikutuksesta Tampereelle syntyi 1980-luvun lopulla ja 1990-luvun alussa Tampereen fenomenologiapiirinä tunnettu tieteellinen ryhmittymä, jonka ympärille kerääntyi lukuisia filosofeja ja erityistieteilijöitä. Ryhmän merkittävimpiä saavutuksia on Eurooppalaisen filosofian seuran (aiemman Suomen fenomenologisen instituutin) julkaisema filosofinen aikakauslehti Niin & näin. Tampereen fenomenologiryhmä on pyrkinyt fenomenologisen ja eksistenssifilosofisen tutkimusotteen tunnetuksi tekemiseen ja laajaan soveltamiseen tutkimuksen eri aloilla. Sille on ollut tyypillistä halukkuus aktiiviseen kansalaiskeskusteluun yhteiskuntaelämän piirissä.
Varto piti vuonna 2006 ensimmäisen Urpo Harva -luennon Tampereen yliopistossa.
André Masson
André-Aimé-René Masson (4. tammikuuta 1896 – 28. lokakuuta 1987) oli ranskalainen taidemaalari ja kuvanveistäjä.
Toinen afgaanisota
Tausta
thumb|vasen|"Pelastakaa minut ystäviltäni!". Pilakuva [[Punch-lehdessä vuodelta 1878 kuvaa Šir Ali Khanin tilannetta nälkäisen Venäjän karhun ja Englannin leijonan välissä.]] Afganistanin ja brittien välit emiiri Šir Ali Khanin kaudella olivat aluksi melko hyvät. Šir Alin oli sisäpoliittisista syistä noudatettava julkisesti brittien vastaista linjaa, mutta todellisuudessa hän pyrki lähentymään näitä. Afganistan oli tullut riippuvaiseksi brittien maksamista avustuksista ja aseista, minkä lisäksi Šir Ali halusi briteiltä takuun avusta Venäjän mahdollisen hyökkäyksen uhatessa. Emiiri oli ystävystynyt Intian varakuningas lordi Mayon kanssa, mutta tämän kuoltua vuonna 1872 brittien ja afgaanien välit viilenivät. Esimerkiksi brittien välittäessä ratkaisun Afganistanin ja Persian välisen rajakiistan Sistanissa Helmandjoen länsipuoliset osat annettiin Persialle. Samoihin aikoihin maailmanpoliittinen tilanne muuttui. Venäjä oli vallannut Khivan vuonna 1873 ja Kokandin vuonna 1876 ja he olivat nyt iskuetäisyydellä Afganistanin Heratista. Vuonna 1874 pääministeriksi noussut Benjamin Disraeli uskoi, että Venäjän pysäyttämiseksi tarvittiin aggressiivisempaa ulkopolitiikkaa. Disraeli nimitti Intian varakuninkaaksi samaa linjaa ajaneen Robert Lyttonin. Brittien uusi kanta oli tottelevaisen protektoraatin perustaminen Afganistaniin ja he vaativat brittiläisten asiamiesten sijoittamista Kabuliin ja Heratiin. Asiamiehet olisivat puuttuneet maan sisäpolitiikkaan, minkä lisäksi heidän hyväksymisensä olisi ollut emiirille brittien vastaisen mielialan takia sisäpoliittisesti vaarallinen teko. Joulukuussa 1876 britit miehittivät emiirin painostamiseksi Quettan kaupungin ja he uhkasivat näin Bolansolan kautta Kandaharia.
Sota
thumb|vasen|[[Muhammad Jaqub Khan (keskellä) ja brittiupseereja Gandamakin sopimuksen allekirjoittamistilaisuudessa.]] thumb|Brittiratsuväki pakenee [[Maiwandin taistelusta. Richard Caton Woodvillen maalaus vuodelta 1883.]] Brittiarmeija eteni Afganistanissa teknisen ylivoimansa ansiosta nopeasti. Kabul kukistui tammikuussa 1879 ja Šir Ali pakeni pohjoiseen. Šir Ali yritti epäonnistuen saada apua venäläisiltä ja hän kuoli lähellä Balkhia saman vuoden helmikuussa. Brittien aiemmin vangitsema Šir Alin vanhin poika Muhammad Jaqub Khan vapautettiin vankilasta ja hänen kanssaan solmittiin 26. toukokuuta 1879 Gandamakin sopimus, joka merkitsi käytännössä Afganistan luopumista itsenäisestä ulkopolitiikasta. Lisäksi britit asettivat delegaation Kabuliin. Emiirille sitouduttiin antamaan avustuksena 60 000 puntaa vuosittain ja Afganistan luovutti joitakin raja-alueitaan brittien linnoitettavaksi, vaikkakin ne säilyivät muodollisesti osana Afganistania. Sodan ensimmäinen vaihe oli näin ohi ja brittien armeija vetäytyi takaisin Intiaan.
Vic Damone
Hän sai vuonna 1947 levytyssopimuksen Mercury Recordsilta, ja singlet "I Have But One Heart" ja "You Do" nousivat Billboard-listan seitsemänsiksi. Muita hittejä olivat ”Again”, ”You’re Breaking My Heart”, ”Angela Mia” ja ”April in Portugal”, mutta hän oli erityisesti tunnettu balladista ”On the Street Where You Live” Broadway-musikaalista My Fairy Lady. Damone levytti useille levy-yhtiöille.
Indoor Group
Sotka
Sotka on vuonna 1959 perustettu huonekaluliike. Se on toiminut Sotka Oy:nä vuoteen 1993, jolloin yhtiön henkilökunta osti liiketoiminnan ja jatkoi sitä Sotka Finland Oy:nä. Sotka-myymälöitä on 52 kpl Suomessa, ja sen lisäksi Sotkalla on myymälät Tallinnassa, Tartossa ja Pärnussa.
David Rockefeller
Opinnot
David Rockefeller valmistui vuonna 1936 cum laudella Harvardista ja täydensi opintojaan Harvardissa sekä London School of Economicsissa. Hän sai vuonna 1940 filosofian tohtorin arvon Chicagon yliopistosta.
Monityydyttymätön rasvahappo
Kaksoissidosten määrä, sijainti ja konfiguraatio määrittelevät rasvahapon fysikaaliset ominaisuudet. Monityydyttyneet rasvahapot esimerkiksi hapettuvat herkemmin kuin tyydyttyneet ja yksittäistyydyttymättömät.
David Rockefeller
Politiikassa
Rockefellerillä oli myös merkittävä asema Bilderberg-ryhmässä, ja lisäksi hänellä oli yhteyksiä CIA:han.
Monityydyttymätön rasvahappo
Historiaa
Valtion ravitsemusneuvottelukunnan vuoden 1987 ravitsemussuosituksissa painotettiin monityydyttymättömien rasvahappojen saannin tärkeyttä. Kuopion yliopiston kliinisen ravitsemustieteen laitoksella suositeltiin kuitenkin vuonna 1993, että monityydyttymättömien rasvahappojen saanti olisi enintään kolmannes nautitun kokonaisrasvan määrästä.
Võru
Kulttuuri ja koulutus
Võru on historiansa aikana ollut myös tärkeä koulukaupunki. 1800-luvun loppupuolella kaupungissa oli seitsemän koulua, joissa työskenteli 31 opettajaa ja 317 oppilasta, vaikka Võrun asukasluku oli alle 3 000. Vuonna 1914 perustettiin Võrun naisten käsityökoulu ja 1925 Võrun teollisuuskoulu. Vuosina 1921–1930 kaupungissa toimi opettajaseminaari.
Luettelo Miehikkälän julkisista taideteoksista ja muistomerkeistä
Luettelo Miehikkälän julkisista taideteoksista ja muistomerkeistä sisältää Miehikkälän kunnassa olevat pysyvät patsaat, muistomerkit ja muistolaatat.
Sanaleikki
Muita sanaleikkejä ovat esimerkiksi anagrammit, palindromit ja sananmuunnokset.
Aiheesta muualla
Paragram
Kallojärvi (Sastamala)
Maantiede
Järven rantaviiva on 2,5 kilometriä pitkä ja ranta on pääosin peltomaata. Järvi jää keskelle Yliskallion kylää (entinen Yliskallon kylä).
César Azpilicueta
César Azpilicueta Tanco (s. 28. elokuuta 1989 Zizur Nagusia, Navarran maakunta, Espanja) on espanjalainen jalkapalloilija, pelipaikaltaan puolustaja. Hän edustaa Primera Divisiónissa pelaavaa Atlético Madridia.
Seurajoukkueura
Azpilicueta on Osasunan kasvatti. Ensiesiintymisensä pääsarjatasolla hän teki 8. huhtikuuta 2007 ottelussa Real Madridia vastaan. Kaudesta 2007–2008 lähtien hän oli joukkueen ykkösvalinta pelipaikalleen. Hän pelasi Osasunassa kaikkiaan 99 Primera Divisiónin ottelua.
Kerttu-Kaarina Suosalmi
thumb|Kerttu-Kaarina Suosalmi Kuusankosken työväenopiston kirjallisuuspiirin vieraana 14.4.1983. Kerttu-Kaarina Suosalmi, (oikeasti Kerttu-Kaarina Suosalmi-Kardén, 9. syyskuuta 1921 Lahti – 14. helmikuuta 2001 Hollola) oli suomalainen kirjailija.
Ruotsalaisviesti
Yleensä ruotsalaisviestiä juostaan lasten ja nuorten yleisurheilukilpailussa, mutta sitä on juostu myös Tukholman IAAF Super Grand Prix -sarjaan kuuluvassa DN-galan-kilpailussa. Takavuosikymmeninä laji oli muun muassa työläisolympialaisten ohjelmassa.
Kuulantyöntö
Väline, suorituspaikka ja työntösäännöt
Kuularingin eli kehän pinta on jotain pitävää materiaalia, ja sen sisähalkaisijan mitta on 2,135 metriä. Kehän päässä on kehärengasta korkeampi, 10 senttimetrin korkuinen nojareunus. Kilpailija ei saa astua suorituksen aikana kehästä ulos, mutta hän saa koskettaa kehärenkaan ja nojareunuksen sisäpintoja.
Kuula on työnnettävä hartialta yhdellä kädellä. Kuulan on oltava suorituksen ajan hyvin lähellä kaulaa, kättä ei saa laskea tämän aseman alapuolelle, eikä kuulaa saa suorituksen aikana viedä hartialinjan taakse. Kärrynpyörätekniikka on kielletty. Kuulan on osuttava alastuloalueen sektoriviivojen väliin.
Myrtis (ennallistus)
Löydettäessä tytön kallo oli erityisen hyvässä kunnossa, mikä mahdollisti kasvojen ennallistamisen kallosta tehdyn kopion ympärille. Kasvonpiirteiden ennallistus on tehty niin kutsutulla Manchester-menetelmällä. Ennallistuksen hiusten ja silmien väri on valittu ajalle tyypillisistä. Ennallistus on ensimmäinen tavallisesta antiikin kreikkalaisesta tehty. Aiemmin vastaavia on yritetty vain merkkihenkilöistä, kuten Filippos II.
Cryhavoc
Cryhavoc oli suomalainen goth metal -yhtye.
Amerikanhaapana
Lisääntyminen
thumb|right|250px|Parvi aterialla. Pesii maassa suojaisassa paikassa lähellä vesirajaa, kermanvärisiä munia tulee 6–12.
Lykos
Lykos (, "susi") oli kreikkalaisessa mytologiassa miehen etunimi, jota käytettiin myös antiikin aikana.
S-4 (1936)
Palvelus
Alus lähti 8. lokakuuta 1944 viidennelle sotaretkelleen Utön kautta. Sen toiminta-alueena oli Bornholmin kaakkoispuolen Stolpe-matalikko, jonne alus saapui 11. lokakuuta. Se upotti 12. lokakuuta torpedoimalla saksalaisen troolarin Taunuksen (218 brt). Seuraavana päivänä alus upotti torpedoimalla saksalaisen tankkerin Terran (1 533 brt). Se upotti 20. lokakuuta saksalaisen troolarin Sollingin (260 brt), minkä jälkeen vene aloitti kaikki torpedot käytettyään paluumatkan. Alus saapui 22. lokakuuta Utön luokse ja vielä samana päivänä Hankoon, mistä se jatkoi Helsinkiin 23. lokakuuta.
Betel (Kanaaninmaa)
Vanhan Testamentin kertomuksen mukaan Jaakob näki pakomatkallaan unessa näyn taivaaseen ulottuvista tikapuista, joita pitkin enkelit kulkivat. Jaakob pystytti paikalle muistokiven (Yeagar Sahaduta)  ja antoi seudulle nimen Betel eli "Jumalan talo". Myös Abrahamilla oli ollut alttari "Betelissä". Näiden mainintojen yhteydet nykyiseen paikkaan ovat arvailuja.
Miekkailu kesäolympialaisissa 1912
Tukholman kesäolympialaisissa 1912 miekkailussa kisattiin viidessä lajissa. Miehet kilpailivat henkilökohtaisessa kilpailussa kalvalla, säilällä ja floretilla sekä joukkuekilpailussa kalvalla ja säilällä. Naiset eivät kilpailleet lainkaan.
Hikka
Hoito
Hikka menee useimmiten ohi muutamassa minuutissa. Sitkeää hikkaa voidaan koittaa lopettaa useilla kotikonsteilla, mutta minkään tehoa ei ole tieteellisesti todistettu. Monet ihmiset ovat kuitenkin vakuuttuneita jonkin keinon toimivuudesta omalla kohdallaan. Useimmille keinoille on yhteistä se, että potilas keskittyy hetken aikaa johonkin muuhun kuin hikkaansa. Keinot voidaan luokitella kolmeen: psykosomaattisiin sekä nielemis- ja hengityskeinoihin. Eräs epävarma keino lopettaa hikka on keskeyttää hengittäminen. Noin 10 sekunnin kuluttua hengittämisen alettua uudelleen on mahdollista, että hikan oireet ovat keskeytyneet. Hengityksen pidättämisen sijaan voidaan hengittää muovipussiin. Tällöinkin veren hiilidioksidipitoisuus lisääntyy, mikä voi lopettaa hikan. Hyvin nopea etenkin happopitoisten juomien nieleminen keskeytyksettä sekä oksentaminen auttavat monella hikkaan. Yleinen uskomus on, että äkillinen säikähdys poistaa hikan. Myös nukkuminen auttaa asiaan, mutta nukahtaminen nikottelun aikana voi olla varsin hankalaa. Imeväisikäisillä imemisrefleksin laukeaminen yleensä pysäyttää hikan heti.
Lost (6. tuotantokausi)
Auringonlasku (Sundown)
Sayid kohtaa vaikean päätöksen ja Claire lähettää varoituksen temppelin asukkaille. Sayid selvittelee tilannettaan. Dogan yllyttää Sayidin yrittää tappaa Mies mustissa. Siinä epäonnistuttuaan Sayid palaa Temppelille ja tappaa Doganin ja hänen tulkkinsa. Savuhirviö hyökkää ja tekee hirvittävää tuhoa. Temppelillä selviytyneet liittyvät Miehen mustissa seurueeseen.
Valkopäämerikotka
Tuntomerkit
Nuoren valkopäämerikotkan höyhenpeite on kokonaan vaaleanruskea ja täplikäs. Sen pään, kurkun ja pyrstön tunnusomaiset valkoiset höyhenet nimittäin kehittyvät vasta muutaman vuoden iässä, hieman ennen kuin yksilöstä tulee sukukypsä. Nuorella valkopäämerikotkalla on myös aikuista yksilöä vaaleampi väritys, mikä näkyy erityisesti linnun ”kainaloiden” läheisyydessä. Myös sen nokka on aikuista valkopäämerikotkaa tummempi: joillakin yksilöillä jopa musta. Nuori valkopäämerikotka helposti sekoitetaankin väritykseltään samankaltaiseen maakotkaan. Maakotkan kuitenkin erottaa valkopäämerikotkasta se, että osa sen höyhenistä ulottuu jopa sen jalkoihin asti, kun taas valkopäämerikotkalla höyhenet ovat lyhyempiä.
Ravinto ja saalistus
pienoiskuva|vasen|Valkopäämerikotka sieppaa saaliin teräviin ja vahvoihin kynsiinsä.
Muutto
Valkopäämerikotka muuttaa päiväsaikaan, jolloin se voi käyttää hyväkseen lämpimiä ilmavirtauksia. Muuttaminen voi olla hidastakin, sillä lintu saattaa pysähtyä matkan varrelle viikkojenkin ajaksi. Yleensä syysmuutto on kevätmuuttoa hitaampi. Aikuiset valkopäämerikotkat tapaavat muuttaa parvissa, johon ei nuoria yksilöitä kelpuuteta. Nuoret valkopäämerikotkat muuttavatkin yleensä hieman aikuisia yksilöitä aikaisemmin. Niiden vanhemmat eroavat muuton ajaksi, mutta palaavat yhteen jälleen pesimäkauden koittaessa.
Symboliikka
Valkopäämerikotkan on usein katsottu symboloivan muun muassa voimaa, rohkeutta, urhoollisuutta, sulokkuutta ja itsenäisyyttä, joita monet aina Yhdysvaltain presidenteistä lähtien ovat ihailleet. Erityisesti vastasyntyneen Yhdysvaltain valtion valtiomiehet ihailivat aikoinaan näitä valkopäämerikotkan ominaisuuksia jopa niin paljon, että valitsivat sen maansa kansallislinnuksi. Linnun ominaisuuksien katsottiin edustavan hienosti juuri itsenäistyneen valtion ihanteita ja olevan siksi täydellinen valinta maan kansallislinnuksi. Nykyään valkopäämerikotka onkin vakiintunut vahvasti kuvaamaan Yhdysvaltoja. Myös toisenlaisia tulkintoja valkopäämerikotkasta on kuitenkin nähty; toiset ovat nähneet valkopäämerikotkan saastaisena lintuna, joka alentuu varastamaan oman ravintonsakin. Kaikkein tunnetuin jälkimmäisistä lienee Benjamin Franklin, joka piti valkopäämerikotkaa halveksittavana ja häpeällisenä lintuna. Valkopäämerikotkan maine raadon- ja jätteensyöjänä on ollut omiaan vahvistamaan sen negatiivista julkisuuskuvaa. Nykyään valkopäämerikotkasta on lisäksi tullut yksi ihmisen luonnolle aiheuttaman vahingon symboleista.
Legendat ja myytit
Useiden alkuperäiskansojen myyteissä kotka oli taivasten valtias ja jumalien sanansaattaja, joka yksin ja ainoana saattoi katsoa aurinkoon sokaistumatta. Esimerkiksi athabaska-intiaaneille kotka oli lintu, joka auttoi nälänhädässä olevia kantamalla näille ruokaa. He kertoivat tarinaa, jonka mukaan eräs prinssi kerran auttoi nälässä olevaa kotkaa ruokkimalla sitä lohella. Kotka maksoi kiitollisuutensa prinssille tuomalla vastapalvelukseksi tälle kalaa, merileijonia ja jopa valaita. Navaho-intiaanien myytti puolestaan kertoi kotkan olevan suuren taistelijan ja soturin Nayenezganin surmaaman hirviön jälkeläinen, jonka taistelija säästi ja muutti kansaansa hyödyttäväksi kotkaksi, jonka sulkia saatettiin käyttää erilaisiin riitteihin ja seremonioihin.
Historia
Vasta 1930-luvulla valkopäämerikotkakannan huono tilanne tuli ihmisten tietoisuuteen, ja toimiin lajin pelastamiseksi ryhdyttiin. Vuonna 1940 säädettiin erityinen säädös kannan suojelemiseksi. Säädös kielsi muun muassa lajin metsästyksen kaikkialla maassa lukuun ottamatta Alaskan osavaltiota. Alaskassa niiden metsästäminen sallittiin, koska sikäläiset kalastajat pelkäsivät linnun olevan uhka osavaltion lohikannalle. Säädös johti pian tuloksiin, ja kanta alkoi hitaasti elpyä. Samaan aikaan kuitenkin erilaisten torjunta-aineiden, kuten DDT:n, käyttö yleistyi. Näitä myrkkyjä levitettiin kasveihin, joista ne valuivat vesistöihin ja varastoituivat kaloihin. Valkopäämerikotkat nauttivat puolestaan näitä kaloja ja saivat näin itsekin osansa torjunta-aineista. Myrkky muun muassa vaikeutti linnun kalsiumin saantia ja sen kautta johti siihen, ettei lintu enää kyennyt munimaan kestäviä munia. Koska munat eivät kestäneet, ei syntynyt uusia poikasia, mikä johti jälleen kannan pienenemiseen. Jotkin tahot ja tutkimukset ovat kuitenkin kiistelleet DDT:n osuudesta valkopäämerikotkakannan kokoon. Niissä on todettu, että munien kuorien ohenemiseen ovat voineet vaikuttaa esimerkiksi muut ympäristön häiriötekijät kuten öljy, lyijy, sairaudet tai ihminen. DDT:n käyttö kiellettiin Yhdysvalloissa vuonna 1972. Sen käyttö on kielletty myös Kanadassa.
Via Portuensis
Via Portuensis oli roomalainen tie, joka kulki Tiber-joen pohjoispuolta ja johti Roomasta rannikolle Portuksen satamaan ja sieltä Alsiumiin.
Historia
Via Portuensiksen rakennutti keisari Claudius samalla kun hän rakennutti Portuksen vanhan Ostian sataman korvaajaksi. Trajanus paransi tietä samoin kuin satamaa myöhemmin. Via Portuensiksen samoin kuin Portuksen itsensä merkitys kasvoi myöhäisantiikin aikana samalla kun Ostian ja sinne johtaneen Via Ostiensiksen merkitys väheni.
Reitti
Tämä tekee tien kokonaispituudeksi 34 mailia eli noin 50 kilometriä. Tiestä on löydetty jäänteitä nykyisestä Pozzo Pantaleosta.
Levynkansi
Ennen 1930-lukua levynkannet olivat yksinkertaisia. Columbia Recordsilla työskennellyttä yhdysvaltalaista Alex Steinweissia on kutsuttu levynkansitaiteen isäksi, ja hänen vaikutuksestaan levynkansitaiteesta tuli merkittävä osa musiikkiteollisuutta. Usein kuluttaja näkee levynkannen ennen kuin kuulee levyllä olevaa musiikkia, joten levynkansi voi olla merkittävä osa tuotteen markkinointia.
Metalliseos
Johdanto
Metalliseos on vähintään kahdesta eri alkuaineesta koostuva aine, joista ainakin yksi on metalli. Tätä metallia kutsutaan seoksen perusmetalliksi. Muut aineet voivat olla joko metalleja, puolimetalleja tai epämetalleja. Lisäämällä näitä epäpuhtauksia voidaan muokata metalliseoksen ominaisuuksia, kuten metallin lujuutta. Metalliseos kuitenkin säilyttää metalleille tyypilliset ominaisuudet. Toisin kuin puhtailla metalleilla, metalliseoksilla ei yleensä ole tarkkaa sulamispistettä vaan sulamislämpötila-alue, jossa esiintyy sulan ja kiinteän faasin sekoitus.
Metalliseoksen aineiden tulee liueta toisiinsa nestemäisessä olomuodossa, mutta ne eivät välttämättä ole liukenevia kiinteinä. Jos aineet ovat kiinteinäkin liukenevia, metalliseos on jähmeä liuos, joka on rakenteeltaan homogeeninen ja koostuu identtisistä kiteistä. Metalliseos on tällöin yksifaasinen. Mikäli ainekset eivät ole keskenään liukenevia kiinteinä, ne voivat erottua muodostaen erilaisia kiteitä. Tällöin metalliseos on heterogeeninen ja koostuu useammasta faasista. Joissakin metalliseoksissa liukenemattomat aineet saattavat erottua vasta kiteytymisvaiheessa lämpökäsittelyn seurauksena.
Yksifaasiset seokset
thumb|Vasemmalla ylhäällä puhdas metalli, oikealla ylhäällä korvaussijaseos, vasemmalla alhaalla välisijaseos, oikealla alhaalla korvaus- ja välisijaseoksen yhdistelmä. Yksifaasiset metalliseokset ovat niin sanottuja kiinteitä liuoksia tai jähmeitä liuoksia. Kiinteitä liuoksia on kahta tyyppiä: väli- ja korvaussijaliuoksia. Välisijatyyppisessä metalliseoksessa seosatomit asettuvat metallihilassa metalliatomien väleihin. Tällaisen seoksen syntymisen edellytyksenä on, että välisija-atomit ovat tarpeeksi pieniä. Sopivia atomeja ovat esimerkiksi hiili, happi ja typpi.
Tunnettuja metalliseoksia
Messinkiä (kupari, sinkki) käytetään muun muassa lukoissa ja soittimissa. Pronssi (kupari, tina) on vanhin tunnettu metalliseos, ja sitä käytetään niin taiteessa kuin teollisuuden sovelluksissakin. Myös esimerkiksi koruteollisuudessa käytettävät kulta ja hopea ovat usein metalliseoksia, jolloin kullan tai hopean osuus metalliseoksessa ilmoitetaan karaatteina. Valko- ja punakulta ovat hyvin tyypillisiä korumetalliseoksia. Amalgaamia (elohopea, jokin toinen metalli) puolestaan käytettiin ennen hampaiden paikkauksessa.
Liuoslujittaminen
Särmädislokaatiot aiheuttavat myös kulkutasonsa alapuolelle jännitysvääristymän. Toisin kuin kulkutason yläpuolelle, sen alapuolelle dislokaatio aiheuttaa vetojännitystä. Seostamalla metalliin jotain ainetta, jonka atomin halkaisija on suurempi kuin seoksen perusmetallin, voidaan metallin hilaan aiheuttaa paikallisia puristusjännityksiä. Kun seosatomin aiheuttama puristusjännitys ja dislokaation aiheuttama vetojännitys kohtaavat, niin ne tasapainottavat toisiaan ja dislokaation liikkuminen vaikeutuu.
Mother!
Mother! (mother!) on vuonna 2017 ensi-iltansa saanut yhdysvaltalainen psykologinen kauhuelokuva, jonka on ohjannut ja käsikirjoittanut Darren Aronofsky. Elokuvan pääosissa ovat Jennifer Lawrence, Javier Bardem, Ed Harris ja Michelle Pfeiffer.
Clive W. J. Granger
Granger aateloitiin ritariksi vuonna 2005.
Spit
Spit voi tarkoittaa:
Moussa Sow
Seurajoukkueura
Sow onnistui maalinteossa heti ensiesiintymisessään uudessa joukkueessa vanhaa seuraansa Rennesiä vastaan. Kaudella 2010–2011 hän voitti sarjan maalikuninkuuden 25 osumallaan ja oli yksi LOSCin mestaruuden avainhahmoista.
Kamphaeng Phet (provinssi)
Kamphaeng Phetin provinssi on yksi Thaimaan provinsseista (changwat). Naapuriprovinsseja ovat (pohjoisesta myötäpäivään) Sukhothai, Phitsanulok, Phichit, Nakhon Sawan ja Tak. Provinssin pinta-ala on 8 607,5 neliökilometriä ja siellä on arviolta 772 800 asukasta (vuonna 2017).
Haifan taistelu (1948)
Taistelun alku
Haifan arabien joukkoihin kuului noin 500–1 000 miestä. Haganan samansuuruista Carmelin prikaatia komensi Moshe Carmel. Juutalaisilla oli kuitenkin muutama etulyöntiasema: heidän aseistuksensa oli parempi ja heidän johtoportaansa oli järjestäytymättömiä arabijoukkoja tehokkaampi. Myös Haganan lähtöasemat sijaitsivat maantieteellisesti ympäröivää seutua hallitsevilla paikoilla. Aamulla 21. huhtikuuta Haganan komentajat aloittivat operaation mivtza bi’ur hametz, eli ”(juutalaisen) pääsiäisen puhdistus”. Kohteena olivat arabien asuttama Haifan kantakaupunki sekä Länsi-Galileaan ja sen juutalaissiirtokunnille johtavien teiden varrella sijaitseva Wadi Rushmiyan arabikaupunginosa kaakossa. Hyökkäys tehtiin useilta eri suunnilta.
Symbolinen laskin
Symbolinen laskin on laite, jolla voidaan suorittaa symbolista laskentaa muuttujakirjaimilla. Käytännössä tämä tarkoittaa laskimen sisältävän erilaisia algoritmeja, joilla se käsittelee tyypillisiä muuttujakirjaimia sisältäviä tilanteita. Näitä ovat mm. lausekkeiden sieventäminen, yhtälön ratkaiseminen sekä funktion derivointi. Symboliset järjestelmät (laskin tai ohjelmisto) saattavat myös näyttää laskutoimituksille välivaiheet.
Jalkapallon Euroopan-mestaruuskilpailujen 2016 loppuottelu
Jatko-ottelu
Jatko-ottelun ensimmäisellä puoliajalla tuli muutama erikoistilanne: 97. minuutilla Portugali sai vapaapotkun 25 metristä, mutta maalia kohti palloa puskenut Pepe oli paitsioasemassa. Tämän jälkeen Ranska sai kaksi kulmapotkua, jotka kuitenkaan eivät tuottaneet tulosta. 108. minuutilla Raphael Guerreiron laukaus osui ylärimaan. Noin minuutti tämän jälkeen vaihdosta kentälle tullut Éder laukoi pallon rangaistusalueen ulkopuolelta vasempaan alakulmaan ohi maalivahti Llorisin. Heti maalin jälkeen Ranska vaihtoi kentälle hyökkääjä Anthony Martialin keskikenttäpelaaja Sissokon tilalle. Ranskan viimeinen tilanne tuli lisäajan viimeisellä minuutilla, kun Martial pääsi kuljettamaan palloa rangaistusalueelle ja laukomaan, mutta pallon pomppiessa Gignacille tämä oli paitsioasemassa. Rui Patrício viivytteli vapaapotkun antamisessa ja sai keltaisen kortin. Vapaapotkun jälkeen tuomari puhalsi pelin päättyneeksi.
Digitaalisovitin
Kytkentä
Digitaalisovitin kytketään antenni-, kaapeli- tai satelliittitelevisioliitännän ja televisiovastaanottimen väliin seuraavasti:
Antenni-, kaapeli- tai satelliittitelevisioliitäntään digitaalisovitin liitetään aina tavanomaisen antennijohdon avulla. Digitaalisovittimessa tämä liitäntä on merkitty "RF IN", "Antenna In" tai "Cable In" tekstillä.
Lisäominaisuudet
Tallentavassa digitaalisovittimessa on yleensä kaksi viritintä ja sisäänrakennettu kiintolevy televisio-ohjelmien tallentamista sekä katseluajan siirtoa varten. Laitteen avulla voidaan katsella yhtä digitaalikanavaa ja samanaikaisesti tallentaa toista ilman erillistä tallennusvälinettä.
Laitteen päivitys
Useimpien digisovittimien ohjelmistoversio (firmware) on myös päivitettävissä. Päivitysten avulla sovittimeen voidaan luoda uusia ominaisuuksia ja parannella jo käytössä olevia toimintoja. Uuden ohjelmistoversion voi asennuttaa myös laitteen jälleenmyyjällä.
Lampang (provinssi)
Symbolit
Provinssin sinetti esittää valkoista kukkoa Pra Thart Lampang Luang temppelin sisäänkäynnillä. Paikallisen legenadan mukaan Buddha vieraili provinssissa elinaikanaan. Indra-jumala huolestui, että ihmiset eivät osoittaisi tarpeeksi kunnioitusta Buddhalle, ja siten ilmestyi kansalle valkeana kukkona.
Glykemiakuorma
Glykemiakuorma tai glykeeminen kuorma eli glykemia-annos (englanniksi glycemic load, GL) on glykemiaindeksistä johdettu luku, jolla voidaan arvioida kunkin ruuan hiilihydraattien vaikutusta verensokeriin ja veren insuliinivasteeseen. Vaikka aterialla nautittaisiin ruoka-aineita, joilla on korkea glykemiaindeksi, ei niiden vaikutus verensokeriin ole kovin suuri jos näitä ruoka-aineita on vain vähän suhteessa aterian kokoon. Tällöin aterian glykemiakuorma on pieni. Aterian suuri hiilihydraattimäärä ja glykemiaindeksi taas kasvattavat myös glykemiakuormaa.
Nahuatl
Substantiivi
Esim. calli (talo) + -pan (-ssa/ -lla) > calpan (talossa)
Teatteri Eurooppa Neljä
Ohjelmisto
Teatteri Eurooppa Neljän kiertueohjelmisto vaihtelee vuosittain. Ohjelmistossa on muun muassa lastenteatteria, ravintolakabareita, aikuisten näytelmiä sekä erilaisia mittatilausesityksiä. Teatteri kiertää noin 150 päivää vuodesta ympäri Suomen ja lisäksi kesäteatteriesityksiä on noin 40 kesässä.
Polaris Media
Polaris Media on Norjan kolmanneksi suurin mediakonserni. Se omistaa 72 mediataloa Norjassa ja Ruotsissa. Yhtiö perustettiin vuonna 2008 ja sen pääkonttori on Trondheimissa. Konsernin suurimmat omistajat ovat Schibsted (29 prosenttia) ja NWT Media (26,4 prosenttia).
David Petrasek
Seuraura
Malmön pudottua Elitserienistä Petrasek palasi HV71:een kaudeksi 2005–2006. Seuraavalla kaudella 2006–2007 hänet nimettiin joukkueen varakapteeniksi. Petrasek teki HV71:n kanssa kolmivuotisen jatkosopimuksen joulukuussa 2006. Kaudella 2007–2008 Petrasek oli tehopisteillä 2+20=22 HV71:n neljänneksi tehokkain puolustaja, mutta pisteet riittivät kuitenkin koko Elitserienin puolustajien pistepörssin jaettuun yhdeksänteen sijaan. HV71 voitti Elitserienin mestaruuden keväällä 2008. Kaudella 2008–2009 Petrasek oli tehopisteillä 6+22=28 puolustajien pistepörssin seitsemäs. HV71 voitti keväällä 2009 hopeaa ja Petrasek voitti pudotuspelien syöttöpörssin kymmenellä syötöllään.
Lewis Llewelyn Dillwyn
Lewis Llewelynin isällä oli savi- ja posliinipaja Dillwyn and Richards Swanseassa, jonka johtoon Lewis Llewelyn siirtyi. Myöhemmin hänestä tuli myös Siemens Steel Companyn johtaja. Hän toimi Swansean parlamenttiedustajana 1848–1855 ja jälleen vuodesta 1885 kuolemaansa saakka.
Lewis Llewelyn tutki geologiaa ja lintuja. Hän on nimennyt ainakin filippiinienisojalan (Megapodius cumingii). Hän oli Linnean Societyn jäsen.
Saksi (osavaltio)
Osavaltio on jaettu kolmeen hallintopiiriin (Direktionsbezirk): Chemnitz, Dresden ja Leipzig. Ne on edelleen jaettu kymmeneen piirikuntaan ja kolmeen piireihin kuulumattomaan kaupunkiin.
M16
M16 voi viitata seuraaviin asioihin:
Límnos (kunta)
Límnoksen kunta syntyi, kun Atsikí, Moúdros, Mýrina ja Néa Koútali yhdistyivät vuoden 2011 alussa Kallikrates-suunnitelman mukaisesti.
Eulerin lause (funktioteoria)
Historia
Eulerin lauseen todisti ensimmäisen kerran Roger Cotes vuonna 1714, mutta vasta Leonhard Eulerin lausetta koskeva työ vuonna 1748 toi sen lopullisesti matemaatikkojen tietoisuuteen. Kompleksilukujen esittämistä tasossa ei kuitenkaan 1700-luvulla vielä tunnettu, joten kumpikaan miehistä ei huomannut lauseen geometrista tulkintaa.
Hvidbjørnen-luokka
Alukset
Luokan alukset tilattiin 1960-1961 ja ne oli varustettu erityisesti Grönlannin, Färsaarten ja Pohjanmeren kalastuksen valvontaan. Alun perin alusten helikopterina olivat Alouette III, jotka korvattiin myöhemmin Westland Lynxeillä. Alkuperäiseen varustukseen kuuluneet CWS-1-tutkat korvattiin 1987-1988 AWS-6-tutkilla, joissa oli suuri suojakupu.
Fultonin piirikunta (Georgia)
Fultonin piirikunta on Yhdysvaltojen Georgian osavaltiossa sijaitseva piirikunta. Sen väkiluku oli 1 050 114 vuonna 2018 ja sen pinta-ala on 1 383 neliökilometriä. Piirikunnan hallintokeskus Atlanta on myös sen suurin kaupunki.
Benito Cocchi
22. toukokuuta 1982 Cocchi sai nimityksen Parman (-Fontevivon) hiippakunnan piispaksi. 12. huhtikuuta 1996 hänet nimitettiin Modena-Nonantolan arkkipiispaksi. Hänet asetettiin tähän virkaan 9. kesäkuuta 1996, ja hän toimi tehtävissään, kunnes jäi eläkkeelle 27. tammikuuta 2010.
Khalifa St. Fort
Vuoden 2015 alle 18-vuotiaiden maailmanmestaruuskisoissa Calissa Kolumbiassa St. Fort sai hopeaa 100 metrin juoksussa ajalla 11,19 s. Vuonna 2016 alle 20-vuotiaiden maailmanmestaruuskisoissa Bydgoszczissa Puolassa St. Fort oli pronssilla ajalla 11,18 s.
Kenttämyyrä
Ravinto
Kenttämyyrä on kasvinsyöjä, joka suosii peltokasveja. Se valitsee ravintonsa tarkoin nenänsä avulla. Lisääntymiskauden aikana se syö kaksisirkkaisia kasveja, syksyllä heiniä ja talvella puiden kuoria.
Out ’n loud
Alkuvuosien toiminta
Vuonna 2006 kysyntä ylitti jo tarjonnan: järjestetyn 16 esiintymisen lisäksi kuoro tiettävästi joutui kieltäymään joukosta tilaisuuksia. Merkittävimmät konsertit olivat yhdessä Fort Lauderdale Gay Men's Chorusin kanssa 9. kesäkuuta 2006 järjestetty konsertti "We Are Family" sekä esiintyminen tuhatpäiselle yleisölle Helsinki Priden 2006 puistojuhlassa Kaivopuistossa 29. heinäkuuta 2006.
Esiintyminen julkisuudessa
Yle televisioi Helsingin Juhlaviikoilla järjestetyn Runoraati: Runokuorosodan Kansallisoopperan amfiteatterissa 26.8.2011. Out 'n loudia johti artisti Anna Puu ja esitys "Rypyt" sijoittui kilpailussa toiseksi. Ohjelma esitettiin tv:ssä 29.11.2011.
Lomakeskus Revontuli
Lomakeskus Revontuli on Hankasalmella 9-tien varrella toimiva hotelli ja viihdekeskus. Sen tarjontaan kuuluvat 18-reikäinen golfkenttä, lomamökkitoiminta, kokoussali, ravintola-keilahalli ja musiikkiviihdetoiminta.
Aurinkoista Amerikkaa
Aurinkoista Amerikkaa sisältää runsaasti asiatietoa, tilastoja ja taulukoita Yhdysvaltain yhteiskunnasta ja jonkin verran myös omakohtaisia matkakokemuksia. Toivola oli erityisen kiinnostunut koulutuksesta, ja kirjassa on yksityiskohtainen analyysi Denverin koululaitoksesta. Hän selostaa myös yliopistoelämää. Monin paikoin hän vertailee suomalaista ja yhdysvaltalaista opetusta: "”Menneen ajan oppikoulu, vielä parikymmentä vuotta sitten, oli ensi sijassa valmistava koulu, jonka oli annettava oppilailleen ne määrätyt tiedot, jotka vaadittiin korkeakouluihin pyrkijöiltä. Tästä palvelijan asemasta, jossa oppikoulu meillä, kuten monessa muussakin Euroopan maassa, yhä on, on Amerikan oppikoulu suurelta osin vapautunut. Sen yksinomaisena tehtävänä, saatikka sitten päätehtävänä, ei pidetä nuorison valmistamista yliopistoon. Nuorison valmistaminen elämää varten tunnustetaan koulun sekä opetus- että kasvatusohjelman tarkoitukseksi.”"
Lentokone
Lentokoneen synty
Moottorilennon historian katsotaan yleensä alkaneen 17. joulukuuta 1903, jolloin Wilbur ja Orville Wrightin rakentama kaksitasoinen, puusta ja kankaasta rakennettu, polttomoottorilla varustettu ”Flyer”-niminen lentokone lensi ensilentonsa Kill Devil Hillsissä Pohjois-Carolinassa Yhdysvalloissa. Ohjaajana toimi Orville Wright ja tuo ensilento kesti 12 sekuntia. Lennetty matka oli 37 metriä. Ensilennon jälkeen lentojen pituus ja lentoaika kasvoivat nopeasti. Wrightin veljesten kone poikkesi muista saman aikakauden lentolaitteissa erityisesti siinä, että se oli täysin ohjattavissa lennon aikana ja veljekset pystyivät säilyttämään koneen hallinnan noususta hallittuun laskuun.
Mika Salo
Uran alku
Seuraavana vuonna ajoi Japanin Formula 3000-luokassa, jota kutsutaan "formula 1:n pikkuveliluokaksi". Salo olisi halunnut ajaa F3000-luokan Euroopan sarjan, muttei saanut mielestään riittävästi rahaa kokoon. "Euroopan sarjan ajaminen olisi maksanut 200 000-500 000 puntaa (noin 1,4-3,5 miljoonaa markkaa). Minulla oli Euroopasta hankittua rahaa koossa yli 200 000 puntaa ja olisin voinut ajaa sarjan (10 osakilpailua) juuri ja juuri läpi. Mutta minusta oli turha lähteä räpiköimään Eurooppaan. Sain Japanissa läpi kaikki vaatimukseni", Salo kommentoi Helsingin Sanomille. Japanissa Salolle maksettiin siitä, että hän ajoi AD Racing-tallin ainoaa autoa. Salon kanssa samaan aikaan Japanissa ajoi myös Johnny Herbert.
Siilinpää
Siilinpää on asuinalue aivan Siilinjärven keskustan tuntumassa. Se sijaitsee keskustan itäpuolella. Alueen asuinrakennuskanta on suhteellisen vanhaa ja monipuolista. Kerrostaloasuminen on kuitenkin yleisintä alueella.
Siilinjärven suurin alakoulu Siilinlahden koulu sijaitsee alueella. Koulussa opiskelee noin 500 oppilasta. Alueella sijaitsee myös kesäteatteri, päiväkoti, vierasvenesatama, urheilualue ja kunnan suosituin uimaranta.
Giorgi XII
Giorgi XII (, 10. marraskuuta 1746 – 28. joulukuuta 1800), joskus tunnettu nimellä Giorgi XIII, oli viimeinen Georgian tai oikeammin Kartli-Kakhetin kuningaskunnan hallitsija Bagrationi-dynastiasta. Hän oli kuninkaana vuodesta 1798 kuolemaansa saakka vuonna 1800. Hänen lyhyttä valtakauttaan 1700-luvun lopussa hallitsi syvä poliittinen epävakaisuus, joka oli johtamassa sisällissotaan ja Persian hyökkäykseen. Valtakuntansa ongelmien vuoksi Giorgi XII uusi tsaari Paavali I:lle annetun pyynnön maan suojelemisesta. Giorgin kuoleman jälkeen Georgian kuningaskunta lakkautettiin ja liitettiin Venäjän keisarikuntaan. Kuningasperhe karkotettiin maasta.
Taitoluistelu talviolympialaisissa 2006
Miehet
Lyhytohjelma luisteltiin 14. helmikuuta ja vapaaohjelma 16. helmikuuta.
Jäätanssi
Jäätanssissa kilpaillaan kolmessa eri osassa. Ensimmäinen pakollinen tanssi oli 17. helmikuuta ja kaikki kaksikymmentäneljä paria esittävät saman tanssin. Pakollisen tanssin pisteet ovat 20 prosenttia lopullisista pisteistä. Rytmitanssi esitettiin 19. helmikuuta ja vapaatanssi 20. helmikuuta. Rytmitanssi saa kestää 4 minuuttia.
Tuomo Kyhä
Kyhä teki Ässien kanssa vuoden jatkosopimuksen kauden 1999–2000 jälkeen. Uransa ainoan SM-liigamaalin lisäksi hän keräsi kauden aikana suurimman osan SM-liigauransa rangaistusminuuteista kerättyään niitä 50 ottelussa 109. Kolmannen Ässissä pelaamansa kauden 2000–2001 jälkeen Kyhä teki sopimuksen Ruotsin Allsvenskaniin kiirunalaiseen Kiruna Minersiin, jossa hän ei pelannut kuitenkaan lopulta otteluakaan. Kiirunan sijaan Kyhä pelasi viimeisellä kaudellaan 2001–2002 Italian Serie A:ta Sterzing/Vipitenossa sekä Britannian BISL:ää Bracknell Beesin joukkueessa, kunnes lopetti pelaajauransa.
Ilkka Niiniluoto
Elämä ja ura
Niiniluoto on toiminut Suomen filosofisen yhdistyksen puheenjohtajana vuodesta 1975. Sitä ennen hän toimi filosofisen yhdistyksen sihteerinä vuosina 1970–73 ja varapuheenjohtajana vuonna 1974.
Maailmankuva ja maailmankatsomus
Niiniluodon mukaan maailmankuva on uskonnollinen, jos siihen sisältyy väitteitä, joiden ainoana tukena on vetoaminen joihinkin uskonnollisiin arvovaltoihin (esimerkiksi Raamattuun) tai henkilökohtaisiin uskonnollisiin kokemuksiin. Maailmankuva on epätieteellinen, jos se sisältää tieteellisen maailmankuvan kanssa ristiriidassa olevia väitteitä. Vaikka tieteessä ei olekaan ehdottomia takeita totuudesta, tällaisessa ristiriitatilanteessa on Niiniluodon mukaan järkiperäisempää hyväksyä tieteen tulokset. Näin ei tule menetellä siksi, että ne välttämättä olisivat tosia, vaan siksi, että ne on saavutettu kriittisen ja julkisesti valvottavissa olevan menetelmän avulla.
Kuolema Venetsiassa (elokuva)
Kuolema Venetsiassa (Morte a Venezia) on Luchino Viscontin ohjaama draamaelokuva vuodelta 1971. Se perustuu Thomas Mannin novelliin Kuolema Venetsiassa, joka ilmestyi vuonna 1912. Elokuvan pääroolissa säveltäjä Gustav von Aschenbachia näyttelee Dirk Bogarde ja nuorta Tadziota ruotsalainen Björn Andrésen.
Mekanismi (filosofia)
Universaali mekanismi
Mekanismin kannatti näin täydellistä determinismiä: jos kaikki ilmiöt voidaan selittää kokonaisuudessaan aineen ja sen liikettä määrittävien fysikaalisten liikelakien kautta, tästä seuraa, että kaikki ilmiöt ovat täydellisesti aineen ja fysikaalisten liikelakien ominaisuuksien determinoimia eli määräämiä. Mekanistista kaikkeutta on usein verrattu kellokoneistoon.
Antrooppinen mekanismi
Nykyisinkin antrooppisen mekanismin kannattajien ja mekanismin vastustajien väittelyt keskittyvät ennen kaikkea mieleen (ja tietoisuuteen) ja vapaaseen tahtoon liittyviin kysymyksiin. Mekanismin vastustajien mukaan mekanismi on epäyhteensopiva jokapäiväisten intuitioidemme kanssa: mielenfilosofiassa tähän liittyvä näkemys on, ettei tiedoton aine voi selittää tietoisuuden ilmiöitä, ja ontologiassa puolestaan, että antrooppisesta mekanismista seuraisi ihmisen toimintaa koskeva determinismi, joka näkemyksen kannattajien mukaan on epäyhteensopiva sen kanssa, että ymmärrämme itsemme vapaina toimijoina. Mekanismin vastustajien mukaan meidän on hylättävä mekanismi, jos pidämme kiinni siitä millaiseksi ymmärrämme itsemme. Tätä näkemystä ovat nykyfilosofien joukossa kannattaneet muun muassa Norman Malcolm ja David Chalmers.
Sound Over Matter
Kappaleet
Kaikki kappaleet säveltänyt Leif Hedström sekä sanoittanut Leif Hedström ja Max Lilja.
Pyramid Song
Sanoituksien vaikuttajat
"Pyramid Songin" sanoitukset viittaavat Dante Alighierin Jumalaiseen näytelmään ja myös näytelmän kolmeen osaan: Inferno (helvetti), Purgatorio (kiirastuli) ja Paradiso (paratiisi). Yorke on maininnut romaanit Tiibetiläinen kuolleiden kirja (Bardo Thodol), Muinaisen Egyptin Kuolleiden kirja, ja Siddhartha (Hermann Hesse) muina inspiraation lähteinä. .
Albert Theodor Böök
Lapsuus ja nuoruus
Böök meni vuonna 1885 naimisiin Anna Maria Borgströmin kanssa. Heidän poikansa oli kansanedustaja Leo Böök ja tyttärensä kuvittaja, kääntäjä ja lastenkirjailija Kerttu Böök.
HMS Arbutus (M86)
Palvelus
Arbutus ja HMS Camellia upottivat 7. maaliskuuta 1941 Islannin kaakkoispuolella (60.25°N, -14°W) Saksan laivaston sukellusveneen U-70:n. Alus pelasti merestä 5. huhtikuuta 40 merimiestä brittiläiseltä kauppa-alus Athenicilta, jonka sukellusvene U-76 oli upottanut torpedoimalla. Alus pelasti 12. kesäkuuta HMS Pimpernelin kanssa 19 miehistänjäsentä sukellusvene U-552:n torpedoimalta brittiläiseltä rahtilaivalta Chinese Princeltä.
Pacific Racing
Tarinan loppu
Talli vetäytyi Formula 1:stä vuoden 1995 jälkeen takaisin Formula 3000 -sarjaan. Menestys ei kuitenkaan ollut yhtä hyvää kuin aikaisempina vuosina, joten talli vetäytyi sarjasta. Tämän jälkeen Pacific yritti vielä osallistua Le Mansin 24 tunnin ajoon, jälleen kerran talli menestyi huonosti, joten se lopetti toimintansa lokakuussa.